****

**Mesto Námestovo**

**Mestské zastupiteľstvo v Námestove**

1. **Materiál: Rozpočtové opatrenie Mesta Námestovo č. 3/2018**

|  |  |
| --- | --- |
| Na prerokovanie | MsZ v Námestove, dňa 26.09.2018 |
| Na základe | zákona o rozpočtových pravidlách územnej samosprávy č. 583/2004 Z.z. a o zmene a doplnení niektorých zákonov v z.n.p. |
| Stanovisko komisie | **Komisia odporúča úpravu rozpočtu schváliť** |
| Zoznam príloh: | Rozpočtové opatrenie č. 3/2018 |
| Predkladá | Katarína Rusinová |

**B) Návrh na uznesenie:**

***Mestské zastupiteľstvo***

***schvaľuje*** *Rozpočtové opatrenie č. 3/2018 v zmysle ustanovenia § 14 ods. 2 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.*

Bežné príjmy **8 430 594 Eur**

Kapitálové príjmy **2 926 132 Eur**

Finančné operácie **1 350 000 Eur**

Rozpočtové príjmy celkom **12 706 726 Eur**

Bežné výdavky **7 747 095 Eur**

Kapitálové výdavky **4 481 527 Eur**

Finančné operácie  **11 300 Eur**

Rozpočtové výdavky celkom: **12 239 922 Eur**

**C) Dôvodová správa**

*Týmto návrhom rozpočtového opatrenia sa upravujú bežné príjmy podľa skutočného plnenia k 30.06.2018 a oprave zaradenia príjmu zo separovaného zberu podľa rozpočtovej klasifikácie.*

***Bežné transfery sa upravujú:***

* na úseku stavebného poriadku sa navyšuje príjem podľa výšky koeficienta na 1 obyvateľa z 0,93 Eur na 1,11 Eur /NO 7882 obyvateľov, Vavrečka 1464, Oravská Jasenica 1845/
* úprava normatívnych a nenormatívnych finančných prostriedkov pre školské zariadenia na základe oznámenia o úprave rozpočtu OÚ Žilina
* úprava finančných prostriedkov na úhradu nákladov preneseného výkonu štátnej správy na úseku matrík, registra adries a úseku hlásenia pobytu na základe oznámenia MVSR
* úprava výšky nenávratného finančného príspevku na výzvu „v Základnej škole úspešnejší“
* navýšenie príspevku zo ŠR na poskytovanie sociálnej služby podľa zmluvy s poskytovateľom MPSVaR

**Zaradené transfery:**

* dotácia od Dobrovoľnej požiarnej ochrany SR na pracovné prostriedky, materiálno technické vybavenie vo výške 5000Eur
* príspevok Univerzity Mateja Bela v Banskej Bystrici z účelových finančných prostriedkov ŠR na materiálne a administratívne zabezpečenie pedagogických praxi v MŠ Veterná, MŠ Komenského /1hod/0,66Eur/
* dotácia zo ŽSK v rámci programu Regionálny rozvoj na obstaranie okrasnej zelene, zhotovenia spevnenej plochy a založenia parkového trávnika za účelom skvalitnenia verejného priestoru na podporovanú činnosť s názvom „ÚČKO do ŽIVOTA mesta“ vo výške 2 000Eur
* dotácia ESF –na projekt „Cesta z kruhu nezamestnanosti“ a projekt na podporu rozvoja miestnej a regionálnej zamestnanosti
* dotácia na školu v prírode

**Kapitálové príjmy sa upravujú:**

* o dotáciu na obstaranie špeciálnych učební v ZŠ Brehy a ZŠ Komenského. MPaRVSR schválilo žiadosť o nenávratný finančný príspevok iba ZŠ Komenského vo výške 132 131,56Eur

V rozpočte na rok 2018 boli zaradené finančné prostriedky pre obidve školy vo výške 300 000Eur

* o dotáciu na vybudovanie hasičskej zbrojnice, nenávratný finančný príspevok nebol schválený na rok 2018

**Zaradené transfery:**

* dotácia na podporu elektro mobility, projekt financuje environmentálny fond, mesto má schválenú dotáciu 30 000Eur

**Bežné výdavky** sa upravujú:

* v jednotlivých kapitolách na základe úpravy v príjmovej časti tohto opatrenia
* o navýšenie príspevku pre Technické služby v kapitole cestná doprava, rozvoj obcí, verejné osvetlenie a úprava v kapitole nakladanie s odpadmi, vysielacie vydavateľské služby, náboženské a iné spoločenské služby podľa plnenia k 30.06.2018
* **Kapitálové výdavky sa upravujú:**
* v jednotlivých kapitolách na základe úpravy v príjmovej časti tohto opatrenia
* o zaradenie finančných prostriedkov na dobudovanie Skateparku, ktoré zahŕňa rozpočtové náklady na do betónovania prepojenia rampy, výstuže stropov, dodávku a montáž oceľových dvier
* o zaradenie nákupu elektromobilu formou dotácie, ktorá bola environmentálnym fondom schválená pri dodržaní podmienky minimálneho 5% spolufinancovania
* o navýšenie na rekonštrukciu sociálnych zariadení v MŠ Bernolákova o 11 731Eur, /vysúťažená cena na rekonštrukciu bola 62 074,37Eur v rozpočet sú schválené prostriedky vo výške 56 000Eur

navýšenie zahŕňa rozdiel medzi schválenou a vysúťaženou cenou t.j. 6 074,37Eur, 1980 Eur je úprava projektovej dokumentácie a rozpočtu stavby, 3676 Eur zahŕňa naviac práce a to elektroinštalácia, svietidla, WC stienky, sadrokartónové kastlíky, vešiaky, prepojenie kúrenia s kotolňou, maľovanie zárubní, ktoré neboli zahrnuté do rozpočtu stavby/

* o zaradenie finančných prostriedkov, ktoré žiada ZŠ Komenského na zakúpenia stroja na miesenie cesta do školskej jedálne v sume 9072Eur. Doteraz sa v školskej jedálni múčne jedlá z kysnutého cesta spracovávajú ručne, počet stravníkov v školskej jedálni z CZŠ 202, ZŠ 186., materská škola 80, zamestnanci 75 – spolu 543 stravníkov
* o vyradenie z rozpočtu vybudovanie únikovej požiarnej cesty v domove pre seniorov, ktorá sa nezrealizuje v roku 2018 z dôvodu poslednej monitorovacej správy, vybudovanie únikovej požiarnej cesty CSS žia a úprave skutočných výdavkov na nákup DHIM , 2208 Eur profesionálna práčka a 2580 Eur profesionálny korytový žehlič
* podľa skutočných výdavkov na nákup kosačky, ktoré boli schválené Technickým službám